Euskal Diaspora Taldea

**Euskal Diaspora Taldea** diasporako euskaldunak Euskal Herrikoekin biltzen zituen interneteko eztabaidagune garrantzitsuena izan zen, 1997tik 2009 ingurura arte.

## Ibilbidea 
Euskal Diaspora Taldea 1997an sortu zen, hasieran gaztelerazko posta-zerrenda bezala (*diasporavasca*), eGroups webgunean; gero zenbait web orrialdea ere izan zituen (*www.euskalherria.cjb.net* , *www.diasporavasca.org*). Daniel C. Bilbao argentinarra izan zen bultzatzailea. Interneten popularizazioaren garaia zen, eta ekimenak munduko euskaldunen artean arrakasta handia izan zuen (bereziki Ameriketan).

Yahoo konpainiak eGroups erosi ostean, 2001 urtean taldea eztabaida-foro bihurtu zen, Yahoo! Groups webgunera pasatuz ( *www.groups.yahoo.com/group/vascosdiaspora* ). Garai horretan aurkeztu zen talde bezala, komunikabideei bidalitako prentsa-oharrez. Handik denbora gutxira, beste hizkuntzetako euskaldunengana hobeto iristeko frantsesez, ingelesez, portugesez eta euskarazko adarrak ere sortu ziren (*, , ,* eta ''*). 2007 urtean, talde guztien artean 520 harpidedun biltzen ziren....) eta aldiz, atzerriko euskaldunek ahari-buru bezala jardun izan zuten, adibidez adierazpenak haien izen-abizenez sinatuz, "Dena da ETA" dotrinaren garaian zenbait aldarri hemengoentzat arriskutsu bihurtu zirenean. Hori dela eta, ezker abertzalearen ilegalizazioaren garaian, Euskal Diaspora Taldearen webgunea itxi beharrekoen artean seinalatu zen.  

2002 urtean, Udalbiltzarekin modu estuan kolaboratu zuten. Besteak beste, EHNA naziotasun aitormenari babesa eta hedapena eman zioten, atzerriko euskaldunen artean zabaldu zedin (Eusko Jaurlaritzaren errieta jasoz); eta abenduan, Donostiak ospatutako Herrien Eskubideen Aldeko Konferentzian parte hartu zuten, euskal diasporari eskainitako solasguneetan.

Bere ibilbidean, Euskal Diaspora Taldeak komunikabide nagusietan nahiz albiste agentzia alternatiboetan etenik gabeko presentzia izan zuen, euskal gatazkari buruzko haien ikuspegia hedatzeko. 2006 urte "beroa" izan zen, eta ETAren su-etenaren erdian taldeak egoera politikoa desataskatu beharra aldarrikatu zuen.

2000 hamarkada amaieran Euskal Diaspora Taldeak indarra galdu zuen; 2009ra arte jada Yahoo! Groupseko taldeak martxan ez ziren,

## Kanpaina batzuk 
thumb|Euskal Diaspora Taldeko kideak San Franciscon, Egunkariaren itxieraren aurkako manifestaldia egiten, 2003ko apirilean.
Martxan egon zen artean, Euskal Diaspora Taldea oso aktiboa izan zen, Euskal Herriko gertakariei begira. Halere, zenbait ekintza berezi aipa daitezke:
* "Berriak" albiste buletina, 1000 ale baino gehiago argitaratu zituena. zenbait kanpaina bultzatu zituena *lobby* estiloan, besteak beste Mexikon atxilotuak izan ziren 6 errefuxiaturen kasuan, edo Jose Maria Aznar Espainiako lehendakari ohia Georgetown Unibertsitatean irakasle hasi zenean.
* Euskal iheslarien aurkako jazarpen kasuen salaketa.
* Kanpaina indartsuak egin ziren Egunkariaren itxieraren aurrean (2003), edota Udalbiltza auzian (2004).
* 2005an, "Semanario" astekaria argitaratzen hasi zen, *desde la diáspora vasca, solidaridad con los que luchan* azpitituluarekin. Munduko beste herri txikien borrokei buruzko ikuspegia emanez.
* Garai beretsuan, "Fitxak" ekimena, atzerriko euskaldunei EHri buruzko formakuntza pilulak banatuz.
* Argentinako Espainiako eta Frantziako enbaxadetan errejistratutako eskariak bake prozesuaren alde.

## Izena 
thumb|Euskal Diaspora Taldeko kideak Herrien Eskubideen Aldeko Konferentzian, 2002ko abenduan.
Euskal Diaspora Taldeari buruzko informazioa bilatzea zaila gerta daiteke, euskal diasporaren aipu orokorrekin batera nahastean datorrelako. Hemerotekan gainera izen ezberdinez aipatua aurki daiteke, hala nola *Colectivo Diáspora Vasca*, *Basque Diaspora Association, Foro Diáspora Vasca*, *Asociación Diáspora Vasca* edo *DV*, baita interneteko foroek erabiltzen zituzten *tag*-ekin ere: *diasporavasca* edo *vascosdiaspora* adibidez. Pertsona hauetako askok euskal etxe tradizionalen alternatibak osatzen ari ziren, elkarte moduan edo bestela; Euskal Diaspora Taldea, zati handi batean, gogo honetatik elikatu zen. Esate baterako, 2004 urtean Buenos Aireseko Laurak Bat euskal etxe kontserbadorearen baitan krisi sonatua gertatu zenean (*Eusketxe'' Eusko Kultur Etxea haien lokaletatik egotzi zuten, ezker abertzalearekin lerratzeagatik), Euskal Diaspora Taldeko kide bat baino gehiago zegoen tartean.

Euskal Diaspora Taldeak ez zuen berezko ideologiarik, edo "ildo editorialik". Nahiz eta ezker independentistako kideak ugarienak izan, aniztasun nabarmena zegoen: eskuineko abertzaleak, militantzia jakinik gabekoak, komunistak, anarkistak... Kide gehienak lehen aipatutako profilekoak ziren; baina baziren diasporako euskaldunak ezagutu nahi zituzten euskal herritarrak ere; harremanak lantzeko interesa zuten elkarteak; troll bezala edo informazioa biltzen aritzen ziren arerioak... Kontuan hartu behar da, urte horietan, ETA borroka armatuan zebilela eta euskaldunen kezka nagusietako bat bake prozesu bat sustatzea zela; horrek Euskal Diaspora taldearen jardunean pisu handia zuen.  

Heterogeneotasun handi honek, bistan da, eztabaiden tonua igotzen zuen; baina korreo elektronikoaren garaiak ziren -solasaldi pausatu eta sakonetarako egokiak alegia- eta liskarrak liskar, tolerantzia maila altua zen. Oso arazo larriak izan behar ziren forokide batekin, moderatzaileek hura blokeatzeko, edo eztabaidagunetik egozteko.

Hasieratik, taldeak Euskal Herriko egoeran eragiteko borondatea erakutsi zuen, batez ere egoera honi buruzko iritzia emanez. Halere, esan daiteke Euskal Diaspora Taldearen ekarpenik handiena atzerriko euskaldunei ahotsa ematea izan zela. Alegia: komunikazioa EH > Diaspora norabide bakarrean izatetik, EH <> Diaspora erretroalimentazio bat bilatzea. eta diasporako euskaldunen beste ezaugarri eredugarri bat nabarmenduz: alderdien diziplina gaindituz, ikuspegi ezberdineko jendearen artean kolaboratzeko gaitasuna. Halere, online baliabideak iraungitze data dutenez, zaila izaten da datu zehatzak biltzea.

Bataz beste, Euskal Diaspora Taldearen foroetan nazioarteko 500 bat lagun inguru biltzen ziren. ez dituzte abizenak gogoratzen: Izaskun "Soiartze", Irene, Julio, Susana, Txabi zestoarra, Carlos, Ainhoa, Manu "Larru Gorria", Ramon "Evaristo Cienfuegos", El Urretxuarra, MIkel "Mattinsalto"...

## Argazki galeria 
Euskal Diaspora Taldeko kideak asko izan ziren eta munduan sakabanaturik zeuden; hori dela eta, sekula ez zen bilera orokorrik egin. Horren ordez, taldekide batzuek bidaia egiten zutenean, besteek harrera egiten zieten.

Fitxategi:Euskal Diaspora Taldea - Astigarraga.jpg|Astigarraga 2002
Fitxategi:Euskal Diaspora Taldea - Astigarraga 2.jpg|Astigarraga 2001
Fitxategi:Euskal Diaspora Taldea - Markina-Xemein.jpg|Markina-Xemein 2002
Fitxategi:Euskal Diaspora Taldea - Idaho 0305 Etxanobe Idaho.jpg|Monastery of the Ascension-eko fraide beneditarrak (Jerome, Idaho) 2003
Fitxategi:Euskal Diaspora Taldea - Aiherra.jpg|Aiherra 2003
Fitxategi:Euskal Diaspora Taldea - Villamaria.jpg|Villamaria 2003
Fitxategi:Euskal Diaspora Taldea - Necochea 2 0511 0925 necochea.jpg|Necochea 2005
Fitxategi:Euskal Diaspora Taldea - Iruñea.jpg|Iruñea 2004
Fitxategi:Euskal Diaspora Taldea - Aiherra 2.jpg|Aiherra 2004
Fitxategi:Euskal Diaspora Taldea - Bilbo.jpg|Bilbo 2004
Fitxategi:Euskal Diaspora Taldea - La Plata.jpg|La Plata 2004

Euskal Diaspora Taldeko kideek eginiko ekintzen argazkiak.

Fitxategi:Euskal Diaspora Taldea - Kursaal 02.jpg|Euskal diasporaren tailerra Herrien Eskubideen Aldeko Konferentzian, 2002
Fitxategi:Herrien Eskubideen Aldeko Konferentzia.jpg|Herrien Eskubideen Aldeko Konferentzia, ekitaldi nagusia
Fitxategi:Euskal Diaspora Taldea - Londres.jpg|Euskaldunon Egunkariaren itxieraren aurkako protesta Londresen, 2003
Fitxategi:Euskal Diaspora Taldea - San Francisco 2.jpg|Euskaldunon Egunkariaren itxieraren aurkako protesta San Franciscon, 2003
Fitxategi:Euskal Diaspora Taldea - San Francisco 3.jpg|Euskaldunon Egunkariaren itxieraren aurkako protesta San Franciscon, 2003
Fitxategi:Euskal Diaspora Taldea - La Plata 3.jpg|La Plata 2004
Fitxategi:Euskal Diaspora Taldea - La Plata 2.jpg|La Plata 2004
Fitxategi:Euskal Diaspora Taldea - La Plata 4.jpg|La Plata 2004
Fitxategi:Euskal Diaspora Taldea - Necochea 1.jpg|Necochea 2005
Fitxategi:Euskal Diaspora Taldea - Washington.jpg|Euskaldunon Egunkariaren itxieraren aurkako protesta Washingtonen, 2003
Fitxategi:Euskal Presoak Pampara - Aiherra 2004 040626 aiherra 10.jpg|Collage, Aiherra 2004
Fitxategi:Euskal Diaspora Taldea - Masacre del Filtro - Flyer.gif|Bilbo 2004
Fitxategi:Euskal Diaspora Taldea - Masacre del Filtro - Kartela.jpg|Bilbo 2004
Fitxategi:Euskal Diaspora Taldea - Masacre del Filtro - Kartela eta paskina.jpg|Bilbo 2004
Fitxategi:Euskal Diaspora Taldea - Masacre del Filtro - Kartelaren ondoan.jpg|Bilbo 2004
Fitxategi:Masacre del Filtro - Pegatina.jpg|Filtroko sarraskia 1994-2004
Fitxategi:Euskal Diaspora Taldea - Uruguaiko Legebiltzarra.jpg|Uruguaiko Legebiltzarra, euskal errefuxiatu baten aldeko izapidea 2003an
Fitxategi:Mexiko - 6 iheslariren extradizioaren aurka.jpg|Mexikoko 6 iheslariren extradizioaren aurkako pegatina, 2004
Fitxategi:Euskal Diaspora Taldea - La Plata 5.jpg|Laurak Bat vs. Eusketxe auzian, 2004
Fitxategi:Euskal Diaspora Taldea - La Plata 6.jpg|Laurak Bat vs. Eusketxe auzian, 2004
Fitxategi:Euskal Diaspora Taldea - La Plata 7.jpg|Laurak Bat vs. Eusketxe auzian, 2004
Fitxategi:Euskal Diaspora Taldea - La Plata 8.jpg|Laurak Bat vs. Eusketxe auzian, 2004

## Erreferentziak